Un tatuaj pe zi, "rețeta“ unui artist britanic pentru a scăpa de plictiseală în izolare.
Un artist tatuator din Marea Britanie se tatuează zilnic de când e în izolare. Chris Woodhead şi-a făcut până acum 57 de tatuaje în autoizolare şi are în total 1.000 de tatuaje. Imaginea coronavirusului şi semnul NHS, sistemul național de sănătate din Marea Britanie, fac parte din tatuaje.
Ca tine, mulți alții s-au plictisit în izolare.
Unii s-au apucat de făcut pâine acasă ori s-au tuns singuri, însă un tânăr din
Marea Britanie le întrece pe toate. Fiind tatuator de meserie, Chris Woodhead
îşi face câte un tatuaj în fiecare zi de izolare. Marea lui provocare e să găsească
locuri libere pe corp.Uite ce povestește artistul: "Am vrut să îmi găsesc ocupaţie. Fără rutina asta mi-aş fi pierdut minţile, e singurul lucru pe care l-aş fi putut face în clipa de faţă. M-a ajutat să îmi organizez ziua şi să fac şi altceva decât să stau la televizor“. Trupul lui arată acum ca o panză de tablou. În 15 ani a strâns peste 1.000 de tatuaje. De la imagini banale la "chipul“ coronavirusului şi sigla sistemului național de sănătate din Marea Britanie, NHS, în autoizolare şi-a făcut 57."Am fost mereu fascinat de tatuajele făcute în puşcărie, acele tatuaje primitive negre. Acum că stau închis în casă non-stop mă simt ca într-o închisoare“, mărturiseşte Chris.Dacă ție ți se par o exagerare pasiunile astea, oricât de ciudate ar părea, psihologii spun că ele pot fi o ancoră de care să ne agăţăm în această perioadă dificilă: "Este extrem de util să facem ceva cu mâinile. Creierului îi place foarte tare asta, să aibă o activitate practică. Toate aceste lucruri ne ajută să trecem cu bine peste această perioadă“.Sursă foto: Instagram.